 I-UDM ifuna kukhishwe ngokushesha uTrollip we-DA kwesobuMeya News24I-UDM ifuna kukhishwe ngokushesha uTrollip we-DA kwesobuMeyaPort Elizabeth Sekufinyelele kwelinye izinga ukungaboni ngaso linye phakathi kwamaqembu ezepolitiki abusa ngokubambisana kuMasipala waseNelson Mandela Bay, okuyi-DA kanye ne-UDM, njengoba i-UDM ithi imfuna ephumile esikhundleni oyiMeya, u-Athol Trollip.Umholi we-DA, u-Mmusi Maimane, ubhalele incwadi umholi we-UDM, uBantu Holomisa, ngoLwesine emnxusa ukuba angabeki lokhu kubusa ngokubambisana engcupheni njengoba kuvele imibiko yezinsolo zenkohlakalo ezoholele ekukhishweni kukaSekela Meya, uMongameli Bobani, we-UDM.Ngaphambilini uHolomisa usabise ngokuthi iqembu lakhe lizohoxa kulesi sivumelwano sokubusa ngokubambisana ngaphandle uma uBobani, okhishwe ngevoti ngoLwesine esiphakamisweni sokungamethembi, ebuyiselwa esikhundleni ngoMsombuluko.OLUNYE UDABA: UMaimane unxusa i-UDM ukuba ingaphumi kuhulumeni waseNelson Mandela BayLo mholi we-UDM useyiphendulile le ncwadi kaMaimane nge-email, nalapho ebesonga khona ngokuthi bazocabanga ukuthi baphinde basebenzisane futhi ne-DA uma ngabe isusa uTrollip njengeMeya.Uma ngabe nifuna i-UDM iqhubeke nokubusa ngokubambisana e-NMBMM besingaphakamisa ukuthi nishintshe uTrollip ngomuntu ozohlonipha izivumelwano zokubusa ngokubambisana, uHolomisa ubhalele lezi zinhlangothi ngoLwesihlanu.Usole uTrollip ngokuzithwala ngokusebenzisana nePatriotic Alliance PA ngaphandle kokwazisa abalingani bokubusa ngokubambisana. Ubekhuluma ngelungu le-PA elivote lesekela isiphakamiso sokungamethembi uBobani.UHolomisa uqhube wathi ukuba nenkani kukaTrollip kulokhu kubusa ngokubambisana kuqubula imibuzo eqinile ngokuthi ubani ophethe kwi-DA.NgoLwesihlanu iDA iqhubekile nokunxusa uHolomisa kanye ne-UDM ukuthi babeke abantu baseNelson Mandela Bay phambili. 